# Mutiara Naga

|  |
| --- |
| Mutiara Naga |
| Manga pertama Mutiara Naga yang diterbitkan oleh Jump Comics |
| Genre | Pengembaraan, Aksi, Komedi |
| Manga |
| Pengarang | Akira Toriyama |
| Ilustrasi | Akira Toriyama |
| Penerbit | Shueisha |
| Demografik | *Shōnen* |
| Majalah Asal | *Weekly Shōnen Jump* |
| Tarikh Pengeluaran | 3 Disember 1984 – 5 Jun 1995 |
| Jilid | 42  |
| Siri televisyen anime |
| *Dragon Ball* |
| Pengarah | Minoru Okazaki Daisuke Nishio |
| Penerbit | Tokizō Tsuchiya Kenji Shimizu Junichi Ishikawa |
| Skrip/Penulis | Takao Koyama |
| Lagu/Muzik | Shunsuke Kikuchi |
| Studio | Toei Animation |
| Penyiaran Asal | Fuji TV |
| Tarikh tayangan | 26 Februari 1986 – 12 April 1989 |
| Episod | 153  |
| Filem |
| * *Dragon Ball: The Legend of Shenlong*
* *Dragon Ball: Sleeping Princess in Devil's Castle*
* *Dragon Ball: Mystical Adventure*
 |
| Francais Dragon Ball |
| * *Dragon Ball Z*
* *Dragon Ball GT*
* *Dragon Ball Kai*
* *Dragon Ball Super*
* *Dragon Ball Daima*
 |

Jilid 1 komik Dragon Ball versi bahasa Melayu
Dragon BallDoragon Bōru*, dikenali dengan nama **Mutiara Naga** di Malaysia) ialah sebuah manga hasil karya Akira Toriyama. Siri ini bermula di Majalah Shōnen Jump Mingguan bermula 3 Disember 1984 sehingga 5 Jun 1995, dengan bab-bab tersendiri diterbitkan dalam jilid tankōbon oleh syarikat Shueisha sebanyak 42 buah jilid.

Siri anime adaptasinya selama dua musim dihasilkan oleh Toei Animation dan ditayangkan di Fuji TV. Siri pertama telah menayangkan 153 buah episod siri televisyen bermula pada 26 Februari 1986 sehingga 12 April 1989. Siri kedua bertajuk *Dragon Ball Z* telah menayangkan 291 buah episod bermula pada 26 April 1989 sehingga 31 Januari 1996. Musim tambahan hasil karya Toei iaitu *Dragon Ball GT* telah menayangkan 64 episod bermula pada 7 Februari 1996 sehingga 19 November 1997. Siri *Dragon Ball Z* ditayangkan semula menggunakan format video skrin lebar berdefinisi tinggi (HD) tetapi menggunakan tajuk berbeza iaitu *Dragon Ball Kai* sempena ulangtahun *Dragon Ball Z* ke-20. Siri terbaru bertajuk *Dragon Ball Super* telah mula ditayangkan pada 20 Jun 2015 sehingga 25 Mac 2018. Pada tahun 2024, siri ini telah mengeluarkan anime terbaharu berjudul Dragon Ball Daima, yang mula ditayangkan pada 11 Oktober 2024 dan masih bersiaran sehingga kini.

Siri ini mengisahkan kehidupan Son Goku, seorang budak berekor monyet dari saatnya kecil hinggalah dia mencapai umur dewasa dan mendapat anak serta cucu. Dia mendapat banyak rintangan namun akhirnya menjadi pendekar yang terkuat di seluruh angkasa.

## Ringkasan cerita

Secara umumnya, Mutiara Naga mengisahkan pengembaraan Son Goku dan rakan-rakannya untuk mengumpul Mutiara Naga bagi tujuan memohon hajat. Cerita bermula ketika dia masih lagi seorang budak kecil iaitu setelah terserempak dengan Bulma yang sedang mencari Mutiara Naga tersebut. Namun begitu, pengembaraan Goku bukanlah semudah yang disangka kerana sering diganggu oleh musuh-musuh yang ingin menghalangnya. Kisah Mutiara Naga tetap berterusan sehinggalah dia berkahwin dengan Chichi, mempunyai anak dan seterusnya sehingga dia menjadi seorang datuk. Pada mulanya, cerita Mutiara Naga hanyalah sekadar kisah pengembaraan, tetapi lama-kelamaan gaya penceritaan berubah kepada elemen perlawanan.

Jalan cerita bagi episod-episod terawal Mutiara Naga adalah berasaskan karya sastera tradisional Cina iaitu *Perjalanan ke Barat* (西遊記).

## Watak utama Mutiara Naga

* Son Goku
* Bulma
* Krillin
* Pendekar Penyu
* Vegita
* Son Gohan
* Son Goten
* Trunks